钦定古今图书集成/明伦汇编/官常典/第210卷 > 萧俛
## 钦定古今图书集成/明伦汇编/官常典/第210卷 > 萧俛

按《唐书萧瑀传》：“瑀从子钓，钓六世孙俛，字思谦。贞元
中，及进士第，以贤良方正对策异等，拜右拾遗。元和
六年，为翰林学士。凡三年，进知制诰。会张仲方以李
吉甫数调发疲天下，訾其谬，宪宗怒，逐仲方，而俛坐
与善，夺学士，除太仆少卿。皇甫镈荐为御史中丞。镈
与令狐楚皆善，俛两人同辅政，数称其善，故帝待俛”
厚，袭徐国公。穆宗立，逐镈议所以代者，楚荐之，授中
书侍郎、同中书门下平章事，进门下侍郎。吐蕃寇泾
州，调兵护边，帝因问：“兵法有必胜乎？”俛曰：“兵凶器，圣
人不得已用之，故武不可翫，翫则无震。夫以仁讨不
仁，以义讨不义，先招怀，后掩袭，故有不杀厉，不禽二
毛，不犯田稼，其救人如免水火，此必胜术也。若乃以
小不忍，轻任干戈，师曲而敌怨，非徒不胜，又将自危。
是以圣王慎于兵。”帝重其言，尝诏俛撰《王承宗先铭俛奏：“承宗比不臣迷而后复，臣不忍称道其先。又辞
成当有饷谢，拒之则非朝廷抚纳意，受之臣谊不当
取。”帝善而止。令狐楚罢执政。西川节度使王播赂权
幸求宰相，俛劾播纤“佞不可污台宰”，帝不许。自请罢，
冀有感悟，帝亦不省。俄罢为尚书左仆射，用播为盐
铁使。后卒相。俛自谓辅政浅，固辞仆射，换吏部尚书。
又避选事，徙兵部。移病求分司，不许。授太子少保，为
同州刺史。复以少保分司东都。性简洁，以声利为污，
疾邪太甚，孤特一概，故轻，去位无所藉。文宗即位，召
授少师，称疾，力不拜，乃还左仆射，许致仕。庄恪太子
时，议选旧德保辅东宫，复以少师召，辄上还制书坚
辞。即迁太子太傅，优诏褒尚。开成初，弟俶为楚州刺
史，召见，帝曰：“俛，先帝贤宰相，筋力未衰，可一来尔，善
道朕意。”乃以诏书并绢三百，因俶致之。俛终不起，以
寿卒。母韦，贤明，治家严，俛虽宰相，侍左右如褐衣时。
居丧哀毁。既老，家于洛，岁时宾客请谢，以为烦，乃舍
济源墅，自放山野，优游穷年。然其居位颇介谨，持法
重名器，狭于用人，每除吏，常忧不称，鲜有简拔。穆宗
初，两河底定，俛与段文昌当国，谓四方无虞，遂议太
平事，以为武不可。黩劝帝偃革尚文，乃密诏天下镇
兵，十之岁限一为逃死不补，谓之“销兵。”既而籍卒逋
亡，无生业，曹聚山林间为盗贼。会朱克融、王廷凑乱
燕、赵，一日悉收用之。朝廷调兵不充，乃召募市人乌
合，战辄北，遂复失河朔矣。